**Ulvilan yhteiskoulun järjestyssäännöt**

Koulutyö onnistuu parhaiten rauhallisessa, turvallisessa ja viihtyisässä koulussa. Oppilaalla on oikeus yhdenvertaiseen ja tasa-arvoiseen kohteluun sekä koskemattomuuteen koulupäivän aikana. Jokaisen kouluyhteisön jäsenen tulee ottaa huomioon muut koulussa työskentelevät ja annettava kaikille työrauha. Jokaisen on koulun työaikana noudatettava yhteisiä sääntöjä ja suoritettava työnsä tunnollisesti ja ahkerasti. Oppilaan on noudatettava kaikkien koulussamme työskentelevien aikuisten antamia ohjeita ja määräyksiä. Koulun työaikaan kuuluvat työjärjestyksen mukaiset työpäivät matkoineen sekä koulun järjestämät tilaisuudet.

**1. Tullessasi kouluun / koulumatkoilla**

* Tule kouluun ajoissa tarvittavat opiskeluvälineet mukanasi. Toistuvat myöhästymiset korvataan.
* Käyttäydy asiallisesti, noudata liikennesääntöjä ja koulun järjestyssääntöjä.
* Jätä kulkuvälineet hyvään järjestykseen niille varatuille alueille.
* Älä koske toisten polkupyöriin, mopoihin tai muihin kulkuvälineisiin.
* Jätä ulkovaatteet ja jalkineet niille varattuihin paikkoihin.

**2. Koulupäivän aikana**

Hyvät tavat

* Käytä asiallista kieltä ja noudata hyviä tapoja.
* Älä pidä luokkatiloissa päähinettä tai huppua päässäsi.
* Älä istu kiintokalusteiden, pöytien tai kaiteiden päällä.
* Laita roskat roskikseen.
* Älä syljeskele.
* Älä syö tai juo oppitunneilla.
* Älä käytä kännykkää oppituntien tai ruokailun aikana. Oppitunneilla kännykkä pidettään äänettömällä repussa.
* Älypuhelimilla tms. laitteilla tallentaminen ilman opettajan ja kuvattavan lupaa on kielletty. Toisesta henkilöstä otettua valokuvaa tai videota ei saa julkaista ilman tämän lupaa internetissä, sosiaalisessa mediassa tai muussa julkisessa paikassa.
* Energiajuomien tuominen kouluun on kielletty.
* Tupakkatuotteiden, päihteiden ja huumeiden käyttö, hallussapito sekä niiden vaikutuksen alaisena esiintyminen koulun työaikana on kielletty.

Turvallisuus

* Älä juokse käytävillä.
* Älä tuo kouluun vaaralliseksi luokiteltavia aineita ja välineitä (teräaseita, tulentekovälineitä)
* Olet itse korvausvelvollinen toisen henkilön vahingoittamisesta, jos vahingon syy on määräyksistä piittaamattomuus.

Vastuu omaisuudesta

* Pidä huoli opiskeluvälineistäsi.
* Jos hävität tai rikot kirjan tai muun opiskeluvälineen, sinun on itse hankittava tilalle uusi.
* Olet itse korvausvelvollinen koulun tai toisen henkilön omaisuuden vahingoittamisesta.
* Ilmoita heti opettajalle huomaamastasi vahingosta.
* Muista, että koulu ei ole vastuussa rikkoutuneista tai kadonneista puhelimista, soittimista, polkupyöristä, mopoista tai muista koulutyöhön kuulumattomista välineistä.

**3. Välitunneilla**

* Luokkahuoneet jätetään siistiin kuntoon niistä poistuttaessa.
* Välitunnin alkaessa siirrytään ripeästi ulos.
* Reppu jätetään sen luokan eteen, jossa tunti oli tai otetaan mukaan välitunnille.
* Koulupäivän aikana et saa poistua koulun alueelta ilman opettajan lupaa
* Ulkovälituntien pakkasraja on -15°C.
* Ainoastaan valvova opettaja tai rehtori voi antaa sinulle luvan välitunnin viettoon sisällä. Käytävillä ja portaissa ei liikuta tarpeettomasti edestakaisin, välitunnit vietetään yleensä ulkona, koulun välituntialueella.
* Liikuntarajoitteisen oppilaat saavat luvan sisällä olemiseen terveydenhoitajalta
* Noudata välituntivalvojan ohjeita ja määräyksiä. Koulun välituntialueella ei mopoilla eikä pyöräillä, eikä mopojen ja pyörien säilytysaluilla oleskella.
* Kaikki vaaraa aiheuttava toiminta välituntialueilla on kielletty.
* Ilmoita välittömästi valvovalle opettajalle tapaturmista, kiusaamisesta, omaisuuden rikkomisesta tai turmelemisesta.

**4. Ruokailussa**

* Jätä ulkovaatteet ja reput siististi ruokalan ulkopuolelle.
* Ruokailun ajaksi tai siirryttäessä alakoulun puolelle tai sieltä päärakennukseen reppu (ja takki) tuodaan alakerran naulakoihin.
* Noudata hyviä ruokailutapoja.
* Ota ruokaa sen verran kuin jaksat syödä ja noudata keittiöhenkilökunnan ohjeita.
* Palauta ruokailun jälkeen välineet tiskaukseen siististi.
* Älä vie ruokaa ruokalan ulkopuolelle.

**5. Poissaolot / Sairastapaukset**

Mikäli sairastut koulupäivän aikana, saat tarvittaessa luvan kotiinlähtöön terveydenhoitajalta, opettajalta tai rehtorilta. Jos olet poissa koulusta, huoltajan pitää ilmoittaa poissaolon syy kouluun välittömästi. Luvan tilapäiseen poissaoloon koulusta enintään kolmeksi päiväksi myöntää

luokanvalvojasi. Pidemmät poissaololuvat myöntää rehtori.

**6. Kurinpito**

Koulussamme annettavia rangaistuksia ovat:

* poistaminen luokasta jäljellä olevan oppitunnin ajaksi
* kasvatuskeskustelu
* enintään kahden tunnin jälki-istunto /työskentely koulupäivän jälkeen tsemppitunnilla

Rehtorin päätöksellä ankarammat rangaistukset ovat:

* kirjallinen varoitus
* määräaikainen erottaminen enintään kolmeksi kuukaudeksi oppilashuoltoryhmän vahvistamana. Jos olet unohtanut tehdä läksysi, voidaan sinut määrätä saman koulupäivän päätyttyä enintään tunniksi kerrallaan valvonnan alaisena suorittamaan tehtäviä. (tsemppitunti)

Tarvittaessa opettajalla on oikeus tarkastaa opiskelijan tavarat

**7. Tarkennuksia**

Rehtori ja opettajat voivat antaa tarkennuksia ja tilapäisiä lisäsääntöjä olosuhteiden niin vaatiessa.

**LIITE 1. Ote perusopetuslaista**

***PL 29 § Oikeus turvalliseen opiskeluympäristöön***

Opetukseen osallistuvalla on oikeus turvalliseen opiskeluympäristöön.

Opetuksen järjestäjän tulee laatia opetussuunnitelman yhteydessä suunnitelma oppilaiden suojaamiseksi

väkivallalta, kiusaamiselta ja häirinnältä sekä toimeenpanna suunnitelma ja valvoa sen noudattamista ja

toteutumista.

***PL 35 § Oppilaan velvollisuudet***

Oppilaan tulee osallistua perusopetukseen, jollei hänelle ole erityisestä syystä tilapäisesti myönnetty vapautusta.

Oppilaan on suoritettava tehtävänsä tunnollisesti ja käyttäydyttävä asiallisesti.

***PL 36 § Kurinpito***

Oppilas, joka häiritsee opetusta tai muuten rikkoo koulun järjestystä taikka menettelee vilpillisesti, voidaan

määrätä jälki-istuntoon enintään kahdeksi tunniksi tai hänelle voidaan antaa kirjallinen varoitus. Jos

rikkomus on vakava tai jos oppilas jatkaa edellä tarkoitettua epäasiallista käyttäytymistä jälki-istunnon tai

kirjallisen varoituksen saatuaan, oppilas voidaan erottaa enintään kolmeksi kuukaudeksi. Kirjallinen varoitus

ja määräaikainen erottaminen ovat kurinpitorangaistuksia.

Opetusta häiritsevä oppilas voidaan määrätä poistumaan jäljellä olevan oppitunnin ajaksi luokkahuoneesta

tai muusta tilasta, jossa opetusta annetaan, taikka koulun järjestämästä tilaisuudesta.

Oppilaan osallistuminen opetukseen voidaan evätä enintään jäljellä olevan työpäivän ajaksi, jos on olemassa

vaara, että toisen oppilaan taikka koulussa tai muussa opetustilassa työskentelevän henkilön turvallisuus

kärsii oppilaan väkivaltaisen tai uhkaavan käyttäytymisen vuoksi taikka opetus tai siihen liittyvä

toiminta vaikeutuu kohtuuttomasti oppilaan häiritsevän käyttäytymisen vuoksi.

Kotitehtävänsä laiminlyönyt oppilas voidaan määrätä työpäivän päätyttyä enintään tunniksi kerrallaan

valvonnan alaisena suorittamaan tehtäviään.